ເຮືອບິນລີເບຍໂຈມຕີ ພວກຕໍ່ຕ້ານລັດຖະບານ ຕື່ມອີກ
ເຮືອບິນລີເບຍໂຈມຕີ ກຳລັງຕໍ່ຕ້ານລັດຖະບານ ເປັນມື້ທີ 3 ລຽນຕິດ ໃນວັນສຸກມື້ນີ້
ກຳລັງຂອງລີເບຍ ໄດ້ທຳການໂຈມຕີທາງອາກາດເປັນມື້ທີ 3 ໃນວັນສຸກມື້ນີ້ ໂດຍແນເປົ້າໝາຍໃສ່ຄ້າຍທະຫານແຫ່ງ ນຶ່ງ ໃກ້ໆເມືອງ Ajdabiya ທີ່ຄວບຄຸມໂດຍພວກຕໍ່ຕ້ານ ລັດຖະບານ ກຳລັງຕໍ່ຕ້ານລັດຖະບານທີ່ຢູ່ໃນຄ້າຍດັ່ງກ່າວເວົ້າວ່າບໍ່ໄດ້ ຮັບຄວາມເສຍຫາຍໃດໆຈາກການໂຈມຕີທາງອາກາດໃນ ຄັ້ງນີ້ ເປັນທີ່ຄາດກັນວ່າຈະມີການປະທ້ວງຕໍ່ຕ້ານລັດຖະບານທີ່ ນະຄອນຫຼວງຕຣີໂປລີອີກໃນວັນສຸກມື້ນີ້ລຸນຫຼັງການສວດ ມົນພາວະນາໃນການສືບຕໍ່ດຳເນີນຄວາມພະຍາຍາມເພື່ອບັງຄັບໃຫ້ ທ່ານ Moammar Gadhafi ຜູ້ນຳຂອງລີເບຍລາອອກຈາກຕຳແໜ່ງ ປະຊາຊົນ ໃນນະຄອນຫຼວງຕຣີໂປລີ ລາຍງານວ່າ ໄດ້ມີການຕິດຕາມຊິ້ງຊອມ ແລະກວດຄົ້ນຢ່າງຕໍ່ເນື່ອງ ໂດຍກຳລັງທະຫານ ບ້ານປະກອບອາວຸດແລະການຫາຍສາບສູນໄປຂອງພວກທີ່ພົວພັນນຳການໂຮມຊຸມນຸມ ຊຶ່ງໃນເວລານີ້ໄດ້ກາຍເປັນການປະທ້ວງປະຈຳອາທິດແລ້ວນັ້ນ ໃນວັນພະຫັດວານນີ້ ເຮືອບິນລົບຂອງລີເບຍ ກໍໄດ້ທຳການໂຈມຕີເມືອງ Brega ເມືອງທ່າ ກຳປັ່ນສົ່ງອອກນໍ້າມັນທີ່ສຳຄັນທີ່ຄວບຄຸມໂດຍພວກຕໍ່ຕ້ານລັດຖະບານ ພວກທີ່ເຫັນເຫດ ການເວົ້າວ່າ ການໂຈມຕີແມ່ນແນເປົ້າໝາຍໃສ່ ສະໜາມບິນໃນເມືອງດັ່ງກ່າວ ທີ່ຕັ້ງຢູ່ໃກ້ໆ ໂຮງກັ່ນນໍ້າມັນ ໃນມື້ວັນສຸກແລ້ວພວກປະທ້ວງຕໍ່ຕ້ານລັດຖະບານໄດ້ໂຮມຊຸມນຸມກັນຢູ່ຕາມຫົວເມືອງຕ່າງໆ ຮວມທັງເມືອງ Benghazi ຊຶ່ງເປັນສ່ວນນຶ່ງ ຂອງເຂດພາກຕາເວັນອອກລີເບຍ ທີ່ຄວບຄຸມ ໂດຍກຳລັງຕໍ່ຕ້ານທ່ານ Gadhafi ນັັ້ນ ຄວາມວຸ້ນວາຍຢູ່ໃນປະເທດລີເບຍ ມີຂຶ້ນຫຼັງຈາກໄດ້ເກີດກະແສຟອງການເດີນຂະບວນປະ ທ້ວງ ຢູູ່ໃນບັນດາປະເທດພາກຕາເວັນອອກກາງແລະອາຟຣິກາເໜືອ ໃນໄລຍະຫຼາຍໆອາ ທິດຜ່ານມານີ້ ການປະທ້ວງຕໍ່ຕ້ານລັດຖະບານໄດ້ບັງຄັບໃຫ້ຜູ້ນຳຂອງຕູນີເຊຍແລະອີຈິບ ລາອອກ ແຕ່ທ່ານ Gadhafi ໄດ້ປະຕິເສດບໍ່ຍອມ ປະຕິບັດຕາມແລະບັນຫາຂັດແຍ້ງໃນລີ ເບຍໄດ້ເພີ່ມທະວີຄວາມຮ້າຍແຮງຂຶ້ນ